b'\n_START_ARTICLE_\nJames Ward-Prowse\n_START_SECTION_\nSeurajoukkueura\n_START_PARAGRAPH_\nWard-Prowse on edustanut pienest\xc3\xa4 l\xc3\xa4htien Southamptonia. Debyyttins\xc3\xa4 seuran edustusjoukkueen paidassa Valioliigassa h\xc3\xa4n teki elokuussa 2012 Manchester City\xc3\xa4 vastaan ja kaudella 2013\xe2\x80\x932014 Ward-Prowse vakiinnutti asemansa yhten\xc3\xa4 seuran avainpelaajista, kun h\xc3\xa4n pelasi Valioliigassa 34 ottelua. Avausmaalinsa seuran paidassa Ward-Prowse teki huhtikuussa 2015 Hull Cityn verkkoon. Kaudella 2014\xe2\x80\x932015 Ward-Prowse teki 25 pelaamassaan ottelussa tuon yhden maalin.\n_START_SECTION_\nMaajoukkueura\n_START_PARAGRAPH_\nWard-Prowse on pelannut Englannin paidassa eri ik\xc3\xa4luokissa ja h\xc3\xa4n pelasi kaikki kolme Englannin ottelua 2013 alle 20-vuotiaiden Euroopan-mestaruuskilpailuissa Israelissa. Englanti h\xc3\xa4visi kaikki ottelunsa ja putosi jatkosta jo alkulohkovaiheessa. Nykyisin h\xc3\xa4n kuuluu alle 21-vuotiaiden maajoukkueeseen, jossa h\xc3\xa4n on toiminut kapteenina ja pelannut vuoden 2015 EM-kilpailuissa.'